

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**GRAD DRNIŠ**

**GRADSKO VIJEĆE**

KLASA: 402-01/23-10/

URBROJ: 2182-06-23-01

Drniš, listopada 2023. godine

Na temelju članka 3. Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine“ broj, 24/06) i članka 51. Statuta Grada Drniša („Službeni glasnik Grada Drniša“ broj 2/21 i 2/22 ), Gradsko vijeće Grada Drniša na svojoj 16. sjednici od 2023. donosi

**O D L U K U**

**o određivanju nagrade za rad članovima vijeća**

**srpske nacionalne manjine Grada Drniša**

Članak 1.

Ovom Odlukom određuje se pravo na nagradu za rad članovima Vijeća srpske nacionalne manjine Grada Drniša (dalje u tekstu:Vijeće).

Članak 2.

Novčana sredstva za isplatu nagrade za rad članovima Vijeća osiguravaju se u Proračunu Grada Drniša.

Članak 3.

Članovi Vijeća imaju pravo na mjesečnu nagradu za rad.

Pravo na nagradu iz stavka 1. ovog članka ostvaruju kako slijedi:

-predsjednik Vijeća i zamjenik predsjednika Vijeća u iznosu od 27% od iznosa

naknade koju ostvaruju predsjednik i potpredsjednik Gradskog vijeća Grada

Drniša bruto,

-članovi Vijeća u iznosu od 27% od iznosa naknade koju ostvaruju članovi

Gradsko vijeća grada Drniša bruto.

Nagrada za rad članovima Vijeća pripada mjesečno, a članu Vijeća koji neopravdano izostane sa sjednice bit će uskraćeno isplata nagrade.

U slučaju opravdanog izostanka nagrada se umanjuje za 50%.

Članak 4.

Predsjednik Vijeća ili od njega ovlaštena osoba po završenoj sjednici radi isplate nagrade za rad, dostavlja Upravnog odjelu za gospodarstvo, financije i društvene djelatnosti Grada Drniša evidenciju nazočnosti članova Vijeća na sjednici.

Nagrada iz stavka 1. isplaćuje se tromjesečno na račun Vijeća srpske nacionalne manjine radi isplate članovima Vijeća.

Članak 5.

Stupanjem na snagu ove Odluke prestaje važiti Odluka o visini mjesečne naknade troškova članovima vijeća i predstavnicima nacionalnih manjina na razini Grada Drniša KLASA:431-05/07-01/1, URBROJ:2182/06-07-01 od 30. 10. 2007. godine.

Članak 6.

Ova Odluka stupa na snagu osmog dana od dana objave u „Službenom glasniku Grada Drniša“.

PREDSJEDNIK:

Tomislav Dželalija, dipl.ing.

DOSTAVITI:-Službeni glasnik Grada Drniša

-Vijeće srpske nacionalne manjine Grada Drniša

- Upravni odjel za gospodarstvo, financije

i društvene djelatnosti Grada Drniša

-Pismohrana