# OBRAZLOŽENJE

**II IZMJENA I DOPUNA PLANA PRORAČUNA GRADA DRNIŠA ZA 2023. GOD.**

**Proračun Grada Drniša za 2023. („Službeni glasnik Grada Drniša“, broj 1/23) planiran u iznosu od 5.886.500,00 €, povećava se za iznos od 259.500,00 €, te novi Plan iznosi 6.146.000,00 €.**

## PRIHODI I PRIMICI

Prihodi i primici povećavaju se za iznos od 259.500,00 €, najznačajnije izmjene se odnose na prihode od kapitalnih pomoći, a za provedbu projekata koje provede upravni odjeli i proračunski korisnici Grada Drniša.

Prihodi poslovanja povećavaju se za 80.900,00 €, pomoći iz drugih proračuna 101.000,00 € za fiskalnu održivost dječjih vrtića, kapitalne pomoći za 464.000,00 €, pomoći za socijalne programe 19.000,00 €, a smanjuju se primici od zaduživanja u iznosu od 400.000,00 €, prihodi Gradskog muzeja Drniš za 19.400,00 € i prihodi Dječjeg vrtića za 14.000,00 €.

# *POSEBNI DIO*

## Obrazloženje rashoda i izdataka po organizacijskoj klasifikaciji i programima

**Razdjel 002 Upravni odjel za prostorno planiranje, komunalne djelatnosti i zaštitu okoliša**

Planirani rashodi u okviru ovog Upravnog odjela u iznosu od 1.134.900,00 €, povećavaju se za 151.200,00 €, te novi plan iznosi 1.286.100,00 €.

Navedena povećanja odnose se na programe i aktivnosti:

1. Program 3001 – Program gradnje komunalne infrastrukture planiran u iznosu od 131.400,00 €, povećava se za 28.000,00 €. U predloženom Programu gradnje komunalne infrastrukture pojedine stavke umanjuju i to one koje se financiraju iz izvora zaduženje, a povećavaju se stavke za komunalno opremanje i stavke za programa gradnje prometnica i prometnih površina.
2. Program 3003 – Odvodnja, je novi program koji je planiran u iznosu od 123.000,00 €. Ministarstvo regionalnog razvoja i fondova Europske unije odobrilo je projekt „Odvodnja u ulici Krš u Drnišu“, koji je Grad Drniš prijavio na javni poziv u sklopu Programa podrške regionalnom razvoju koji je Ministarstvo objavilo u veljači ove godine. Ministarstvo je odobrilo potporu u iznosu od 40.000,00€.
3. Aktivnost ostali komunalni poslovi – ostale komunalne usluge povećavaju se za 200,00 €.

**Razdjel 003 Upravni odjel za gospodarstvo, financije i društvene djelatnosti**

Planirani rashodi u okviru ovog Upravnog odjela u iznosu od 4.643.750,00 povećavaju se za 108.300,00 €, te novi plan iznosi 4.752.050,00 €.

Glava 00302 Upravni odjel – povećava se za 66.400,00 €, te novi plan iznosi 2.040.510,00 €.

1. Program 8001 – Naknade građanima – povećava se 19.000,00 €, te novi plan iznosi 79.000,00 €. Isto povećanje se odnosi na financiranje troškova stanovanja mladim obiteljima i mladima u 2023, koji se financira iz Središnjeg državnog ureda za demografiju i mlade.
2. Program 1011 – Izgradnja objekata socijalne zaštite – Kapitalni projekt Izgradnje centra za starije osobe planira se iznos od 20.000,00 €. Gradu Drnišu odobrena su bespovratna sredstva za projekt Izgradnje Centra za starije osobe (Ugovor oznake: NPOO.C4.3.R3-14.01.0016.) u iznosu od 5.454.000,00 EUR. Vrijednost projekta iznosi 10.432.926,70 EUR, provedba projekta traje 30 mjeseci, a u 2023. planira se rashod od 20.000,00 € za provedbu istog
3. Program 1701 – Otkup zemljišta i građevinskih objekata – umanjuje se za planirani iznos od 320.000,00 €, jer ovim predloženim izmjenama ne planira zaduživanje.
4. Program 1001 - Dodatna ulaganja na objektima predškolskog odgoja – povećava se za 17.400,00 €. Razlog istom povećanju je što su nakon provedenog postupka javne nabave ponude ponuditelja prelazile procijenjenu vrijednost nabave, a odnose se na adaptaciju i opremanje prvog kata Dječjeg vrtića Drniš.
5. Program 2401 – Dodatna ulaganja na objektima u vlasništvu JLS – povećava se za 330.000,00 €, a za provedbu projekta rekonstrukcije i prenamjene zgrade stare škole u hostel u Brištanima. Projekt je prijavljen u siječnju na Poziv na iskaz interesa za financiranje projekata prema Programu gospodarske i društvene revitalizacije Dalmatinske zagore kojeg je objavilo Ministarstvo regionalnog razvoja i fondova EU. Ugovorom je odobreno sufinanciranje u iznosu od 330.000,00 EUR-a.

Glava 00302 Proračunski korisnici – povećava se za iznos od 41.900,00 €, te novi plan iznosi 2.711.540,00 €.

1. Javna vatrogasna postrojba Drniš – kod ovog proračunskog korisnika ne planira se dodatni iznos, već se unutar planiranih stavki vrše preraspodjele. Planirani iznos za nabavku opreme (korpe) u iznosu od 24.000,00 preraspodjeljuje se na način: 4.000,00 € na rashode za zaposlene, 5.000,00 € na materijal za tekuće i investicijsko održavanje, te 15.000,00 € na usluge tekućeg i investicijskog održavanja (popravak pumpe na vozilu i vatrogasne opreme).
2. Gradski muzej Drniš – kod ovog proračunskog korisnika planira se povećanje rashod u iznosu od 17.900,00 €, te novi plan iznosi 220.800,00 €. Najznačajnije povećanje se odnosi na završetak projekta „Stalni postav“, dok se iznos od 4.700,00 € odnosi na povećanje troškova redovnog financiranja sukladno planu proračunskog korisnika.
3. Pučko otvoreno učilište Drniš – kod ovog proračunskog korisnika planira se dodatni iznos od 8.600,00 €, te novi plan iznosi 150.900,00 €. Usklađuju se rashodi za zaposlene, rashodi za materijalne troškove i rashodi programa u kulturi.
4. Narodna knjižnica Drniš - kod ovog proračunskog korisnika planira se dodatni iznos od 1.400,00 €, te novi plan iznosi 100.140,00 €. Navedeno povećanje se odnosi na rashode za zaposlene te nabavku opreme.
5. Dječji vrtić Drniš – sukladno financijskom planu ovog proračunskog korisnika planira se povećanje u iznosu od 14.000,00 €, te novi plan iznosi 1.627.000,00 €. Kod ovog proračunskog korisnika promjene se odnose na projekte koji se financiraju iz EU pomoći i kapitalnih pomoći.

PROČELNIK:

Ivana Sučić, dipl.oec.